

**add meg az alábbi adatokat!**

**a neved:**

**az e-mail címed:**

**az iskolád neve és címe:**

**az évfolyamod:**

IRODALOM

**1. forduló**

beküldési határidő: 2024. november 11.

A feladatlapot elektronikusan (számítógépen) töltsd ki! (A kézírással kitöltött feladatlapokat nem értékeljük.) A szövegalkotási feladatok (2. és 3. feladat) megoldásait a feladatok után, folytatólagosan gépeld be! Nem baj, ha emiatt a feladatok „elcsúsznak” eredeti helyükről.

A kitöltött feladatlapot és az esetlegesen felmerülő kérdéseket az irodalomtverseny@btk.ppke.hu e-mail címre várjuk. Beküldéskor, kérjük, nevezd át a dokumentumot a **saját nevedre** a következő módon: **sajátnév.irodalom1.doc** vagy **sajátnév.irodalom1.pdf**.

A Pázmány Bölcs-Ész egy kreatív és játékos irodalomverseny, amely nem annyira az iskolában megszerzett tárgyi tudásra, sokkal inkább a résztvevők irodalomszeretetére és alkotókedvére épít. Külön örülünk, ha a kérdések megválaszolásakor a humorodat is megcsillogtatod!

Jó olvasást és örömteli alkotómunkát kívánunk!

*Az irodalomverseny szervezői*

**1. feladat** (max. 20 pont)

**Képzeld el, hogy felvettek a Magyar Napló szerkesztőségébe gyakornoknak, és azt a feladatot kaptad, hogy az Instagramon népszerűsítsd a Kiadó 2022-es versantológiáját, vagyis *Az év versei – 2022* című kötetet**:

***[Az év versei – 2022](https://drive.google.com/file/d/1JFmcJyRyKeO6gGAa3qpvFRBvqTnI_iA4/view?usp=sharing)***

<https://n9.cl/aoyel>

Magyar Napló Kiadó[[1]](#footnote-1)



**Hozz létre egy nyilvános Instagram-fiókot!**[[2]](#footnote-2)(Akkor is nyiss új fiókot, ha már van saját Instád. Ha még nincs, regisztrálj, és hozz létre egyet!) **Az Insta-fiókod felhasználóneve a „piv” betűszóból** (PIV = Pázmány Irodalomverseny rövidítve) **és a saját neved kombinációjából álljon,** pl. piv.vargakatalin vagy piv.szabotamas

Ha kész a fiók, kövesd az alábbi instrukciókat:

**(1) Az antológiát népszerűsítő Insta-kampányod min. 9, max. 12 bejegyzésből álljon! Minden bejegyzés tartalmazzon egy versidézetet és egy ahhoz illő képet vagy videót!**

**(2) Olvasgasd az antológiát, és válassz ki min. 9, max. 12 olyan idézetet *Az év versei – 2022* című kötet** (<https://n9.cl/aoyel>) **verseiből, amikről úgy érzed, hogy felkelthetik az olvasók, köztük a te kortársaid figyelmét is!**

**(3) Készíts az idézetekhez passzoló képeket: saját fotókat, rajzokat és/vagy videókat!** Lehet köztük grafikai programmal szerkesztett vagy a mesterséges intelligencia által generált kép is.

**(4)** **Készítsd el a bejegyzéseket: társítsd egymáshoz a versidézeteket és a képeket az Instán!** A választott versidézeteket rászerkesztheted a képekre (digitális képszerkesztővel) vagy beírhatod a képekre/videókra kattintva megnyíló leírás-mezőkbe. Az idézeteken kívül rövid, magyarázó kommenteket is írhatsz a leírás-mezőkbe arról, hogy hogyan értelmezik vagy egészítik ki egymást a kampányodban szereplő képi és szöveges tartalmak.

**(5) Ha készen vagy, írd az Insta-fiókod felhasználónevét (tag-jét) ide, hogy mi is láthassuk, mit alkottál:**

………………………………………………………………………….

**2. feladat** (max. 20 pont)

Képzelj el egy mai szituációt, amelyben egy hazai színház igazgatóját azzal keresi meg a színház egyik rendezője, hogy a következő évadban szeretné egy kortárs drámaíróval átdolgoztatni és rendhagyó formában színpadra állítani Oidipusztörténetét. **Írj dialógust, amelyben a rendező amellett érvel, hogy ha ezt az antik történetet sikerül megfelelő módon átdolgozni (pl. térben, időben és nyelvileg is közelíteni a befogadókhoz), az nagy siker lehetne, míg a színház igazgatója arról igyekszik meggyőzni a rendezőt, hogy tegyen le a tervéről, mert egy ilyen előadás szerinte bukásra van ítélve.**

A vita időpontjában a rendezőnek még nem kell, hogy letisztult koncepciója legyen az átdolgozásról, inkább csak valamiféle víziója arról, hogy Oidipusz története (vagy annak valamely részlete) ma is nagy hatással lehet a nézőkre. Ez egy fiktív (elképzelt) beszélgetés, amelyben kedved szerint formálhatod meg a két beszélgetőtárs (nyelvi) karakterét, lelkiállapotát, motivációit és érveit.

A párbeszéd megírása előtt érdemes feleleveníteni a thébai mondakört és azon belül Oidipusz történetét.

Válassz az alábbi három lehetőség közül:

Rövid, szöveges összefoglaló:

# <https://www.arcanum.com/hu/online-kiadvanyok/Lexikonok-ki-kicsoda-az-antik-mitoszokban-F869D/o-F8B8E/oidipusz-F8B9A/>

# Videó (26 perc):

<https://www.youtube.com/watch?v=jlzqIFDPrs8>

Szophoklész: *Oedipus király* (ford. Babits Mihály):

<https://mek.oszk.hu/00500/00502/00502.htm>

Ide írhatod a párbeszédet (min. fél oldal, max. másfél oldal terjedelemben):

**3. feladat** (max. 10 pont)

**Tudod, mit nevezünk álhírnek? Te tudnál ilyesmit írni?**

**Álhír** (*fake news, hoax*): téves értesülésből származó vagy megtévesztés céljával kreált és terjesztett, valótlannak bizonyuló hír. A köznyelvben álhírnek nevezünk minden hamis (téves, vagy legalább egy lényegi elemében az igazságnak nem megfelelő) állítást tartalmazó, a széles körű nyilvánosság fórumain (írott sajtó, média, internet) terjedő információt.

**Írj egy kattintásvadász címmel ellátott, internetes álhírt, amelyben szerepel az alábbi négy szó** (bármilyen sorrendben és ragozott formában is szerepelhetnek):

hangyasav

könyvtár

pánikroham

találomra

Ide írhatod az álhírt (kb.10-15 sor terjedelemben):

**Mindennel elkészültél?**

**Remek!**

**A kitöltött feladatlapot nevezd át a saját nevedre**

**(sajátnév.irodalom1.doc vagy sajátnév.irodalom1.pdf),**

**és november 11-ig küldd el ide:**

irodalomtverseny@btk.ppke.hu

1. *Az év versei 2022* című antológiát a Magyar Napló Kiadó bocsátotta a Pázmány Bölcs-Ész Tanulmányi Verseny Irodalom szekciójának rendelkezésére, amit ezúton is köszönünk. Egyúttal felhívjuk a verseny résztvevőinek figyelmét, hogy az antológia online megosztása vagy bárminemű sokszorosítása sérti a Kiadó érdekeit, ezért szigorúan tilos. [↑](#footnote-ref-1)
2. Ha nem szeretnél Instagram-fiókot nyitni, de tetszik a kihívás, készítsd el a feladatot bármilyen más online vagy offline prezentációs szoftverben, és a kitöltött feladatlappal együtt küldd el az irodalomtverseny@btk.ppke.hu címre! [↑](#footnote-ref-2)